b'\n_START_ARTICLE_\nPiperin\n_START_SECTION_\nPriprava\n_START_PARAGRAPH_\nPiperin se ekstrahira iz \xc4\x8drnega popra\xc2\xa0z uporabo diklorometana. Pri ekstrakciji se lahko uporabljajo vodni hidrotropi, kar daje velika izkoristek in selektivnost. Koli\xc4\x8dina piperina variira med 1\xe2\x80\x932\xc2\xa0% v dolgem popru in 5\xe2\x80\x9310\xc2\xa0% v komercialnem belem in \xc4\x8drnem popru.\xc2\xa0Poleg tega se lahko pripravlja z obdelavo brez topil iz ostanka alkoholnega ekstrakta\xc2\xa0\xc4\x8drnega popra\xc2\xa0z raztopino kalijevega hidroksida\xc2\xa0za odstranitev smole (ki naj bi vsebovala\xc2\xa0kavicin, izomer piperina) in raztopino spranega netopnega ostanka v toplem alkoholu, iz katerega alkaloid ob hlajenju kristalizira.\n_START_SECTION_\nReakcije\n_START_PARAGRAPH_\nPiperin tvori soli le z mo\xc4\x8dnimi kislinami. S\xc2\xa0heksakloroplatinino(IV) kislino B\xe2\x82\x84\xe2\x80\xa2H\xe2\x82\x82PtCl\xe2\x82\x86\xc2\xa0tvori oran\xc5\xbeno-rde\xc4\x8de iglice. (B predstavlja en mol alkaloidne baze).\xc2\xa0Jod\xc2\xa0v kalijevem jodidu,\xc2\xa0dodanem alkoholni raztopini baze, daje v prisotnosti nekaj\xc2\xa0klorovodikove kisline\xc2\xa0zna\xc4\x8dilni perjodid, B\xe2\x82\x82\xe2\x80\xa2HI\xe2\x80\xa2I\xe2\x82\x82, ki kristalizira v obliki jekleno modrih iglic, katerih T\xe2\x82\x9c\xe2\x82\x90\xe2\x82\x97 = 145 \xc2\xb0C.\n_START_SECTION_\nZgodovina\n_START_PARAGRAPH_\nPiperin je leta 1819 odkril Hans Christian \xc3\x98rsted, ki ga je izoliral iz sadov rastline\xc2\xa0Piper nigrum, izvorne rastline tako \xc4\x8drnega kot belega popra. Fl\xc3\xbcckiger in Hanbury sta piperin odkrila v rastlinah\xc2\xa0Piper longum in Piper officinarum (Miq.) C. DC. (=Piper retrofractum Vahl), dve vrsti, ki ju imenujemo "dolgi poper". Zahodnoafri\xc5\xa1ki poper\xc2\xa0prav tako vsebuje piperin._NEWLINE_Anderson\xc2\xa0je prvi hidroliziral piperin, in sicer s pomo\xc4\x8djo baze v bazo in kislino, ki so ju pozneje poimenovali piperidin\xc2\xa0in piperna kislina. Alkaloid je bil prvi\xc4\x8d\xc2\xa0sintetiziran\xc2\xa0z u\xc4\x8dinkovanjem piperoil klorida na piperidin.\n_START_SECTION_\nRaziskave\n_START_PARAGRAPH_\nDel\xc2\xa0ostrine\xc2\xa0piperina je posledica aktivacije toploto in kislost zaznavajo\xc4\x8dih\xc2\xa0ionskih kanal\xc4\x8dkov\xc2\xa0TRPV, TRPV1 in TRPA1\xc2\xa0na nociceptorjih, bole\xc4\x8dino zaznavajo\xc4\x8dih\xc2\xa0\xc5\xbeiv\xc4\x8dnih celicah._NEWLINE_Piperin se raziskuje zaradi njegove sposobnosti, da vpliva na biolo\xc5\xa1ko uporabnost\xc2\xa0drugih spojin v prehranskih dopolnilih. Primer\xc2\xa0raziskave je sposobnost piperina za pove\xc4\x8danje biolo\xc5\xa1ke uporabnosti\xc2\xa0kurkumina. V laboratorijskih raziskavah zavira \xc4\x8dlove\xc5\xa1ka\xc2\xa0CYP3A4 in P-glikoprotein, ki sta\xc2\xa0encima,\xc2\xa0vpletena v metabolizem in prenos\xc2\xa0ksenobiotikov\xc2\xa0in metabolitov. Druge raziskave ka\xc5\xbeejo, da zavira razgradnjo ABCA1, klju\xc4\x8dnega prena\xc5\xa1alca beljakovin, vklju\xc4\x8denega v iztoku\xc2\xa0holesterola. V raziskavah na \xc5\xbeivalih piperin zavira encime\xc2\xa0CYP450, vklju\xc4\x8dene v metabolizem\xc2\xa0zdravilnih u\xc4\x8dinkovin.'